బద్రుద్దీన్ అజ్మల్

బద్రుద్దీన్ అజ్మల్ (జననం 12 ఫిబ్రవరి 1950) అసోం రాష్ట్రానికి చెందిన భారతీయ రాజకీయ నాయకుడు. ఆయన ధుబ్రి లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు. 

మౌలానా బద్రుద్దీన్ అజ్మల్ కుటుంబ సభ్యులతో కలిసి అజ్మల్ గ్రూప్ ఆఫ్ కంపెనీలను కలిగి ఉన్నాడు, వీటిలో అజ్మల్ ఫ్రాగ్రాన్సెస్ అండ్ ఫ్యాషన్స్ ప్రైవేట్ లిమిటెడ్, అజ్మల్ హోల్డింగ్ అండ్ ఇన్వెస్ట్‌మెంట్స్ ప్రైవేట్ లిమిటెడ్, బెల్లెజా ఎంటర్‌ప్రైజెస్ లిమిటెడ్, హ్యాపీ నెస్ట్ డెవలపర్స్ ప్రైవేట్ లిమిటెడ్, అల్-మాజిద్ డిస్టిలేషన్ అండ్ ప్రాసెసింగ్ ప్రైవేట్ లిమిటెడ్ & అజ్మల్ బయోటెక్ ప్రైవేట్ లిమిటెడ్ ఉన్నాయి.
 రాజకీయ జీవితం  
బద్రుద్దీన్ అజ్మల్ ఆల్ ఇండియా యునైటెడ్ డెమోక్రటిక్ ఫ్రంట్ పార్టీ అభ్యర్థిగా తన రాజకీయ ప్రయాణాన్ని ప్రారంభించి 2006 అసోం శాసనసభ ఎన్నికలలో జమునముఖ్ & సల్మారా సౌత్ నియోజకవర్గాల నుండి ఎమ్మెల్యేగా ఎన్నికయ్యాడు. ఆయన 2009లో జరిగిన లోక్‌సభ ఎన్నికలలో ధుబ్రి లోక్‌సభ నియోజకవర్గం నుండి ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అన్వర్ హుస్సేన్‌పై 1,84,419 ఓట్ల మెజారిటీతో గెలిచి మొదటిసారి లోక్‌సభ సభ్యుడిగా ఎన్నికయ్యాడు.  

బద్రుద్దీన్ అజ్మల్ 2014లో జరిగిన లోక్‌సభ ఎన్నికలలో ధుబ్రి లోక్‌సభ నియోజకవర్గం నుండి ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి వాజెద్ అలీ చౌదరిపై 2,29,730 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. ఆయన 2019 లోక్‌సభ ఎన్నికలలో ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అబూ తాహెర్ బెపారిపై 2,26,258 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు.  

బద్రుద్దీన్ అజ్మల్ 2024లో జరిగిన లోక్‌సభ ఎన్నికలలో ధుబ్రి లోక్‌సభ నియోజకవర్గం నుండి ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రకీబుల్ హుస్సేన్ చేతిలో 2,29,730 ఓట్లతో ఓడిపోయాడు.
మూలాలు 	   

వర్గం:1950 జననాలు
వర్గం:అసోం వ్యక్తులు
వర్గం:15వ లోక్‌సభ సభ్యులు 
వర్గం:16వ లోక్‌సభ సభ్యులు 
వర్గం:17వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు